Specialskolen Marjatta i Tappernøje er for en stund blevet omdannet til en regulær cirkuslejr.

26 af skolens udviklingshæmmede elever er nemlig ved at lægge sidste hånd på en stor cirkusforestilling.

- Vi skal optræde for alle fra Marjatta og alle vores familier, siger Mathilde, der spiller cirkusprinsessse i Cirkus Fantastica.

En uge til premiere

Familierne og resten af publikum kommer om en uges tid. Tre gange skal cirkusartisterne fra Marjatta vise deres forestilling frem for offentligheden.

Man bliver nok nervøs, og måske glemmer man de replikker, man skal sige Emil Bjørn, Klovn

- Man får nok sommerfugle i maven. Man bliver nok nervøs, og måske glemmer man de replikker, man skal sige, siger Emil Bjørn, der spiller klovn.

Men hvis det sker det med at replikkerne udebliver, så er der heldigvis hjælp at hente.

- Så må jeg have en hjælpende hånd til, hvad det er, jeg skal sige, siger Mathilde.

Artiklen fortsætter under billedet.

Mathilde spiller cirkusprinsessse i Cirkus Fantastica. Foto: Emilie Grav - TV2 ØST

De er med i et kæmpe, fælles projekt

Tryllekunstnere, jonglere, vilde dyr og resten af ensemblet har øvet sig i et halvt år. Nogle har endda været i gang i endnu længere tid.

- Jeg har lavet skuespil i millioner af år. Skuespil har været meget sjovt for mig, siger Emil Bjørn.

Læs også Unge med handicap er bagud på uddannelse og job

Artisterne får meget mere end opadvendte tommelfingre og klapsalver ud af at medvirke i forestillingen.

- De er med i et kæmpe fælles projekt, hvor de alle sammen skal lægge nogle kræfter og tage hensyn til hinanden og øve sig rigtig meget, siger Henrette Bengtson, der er instruktør.

- Man griner meget

I manegen er der både plads til de traditionelle numre, men også til de mere moderne talenter. Og selvom det er en smule grænseoverskridende, så er det et hit at være cirkusartist.

Læs også Forestillingen "Soldaten" er nomineret til en Reumert

- Man griner meget, og det er meget charmerende, at man spiller med som klovn, for det er meget sjældent, at man får lov til at spille klovn i et rigtig cirkus, siger Emil Bjørn.

Artiklen fortsætter under billedet.

Emil Bjørn, der spiller klovn, er nervøs for, om han glemmer sine replikker til premieren. Foto: Emilie Grav - TV2 ØST

Forestillingen har premiere den 5. februar.